ธปท.ยันอินเตอร์เน็คแบงค์กิ้งปลอดภัยเชื่อถือได้
ธปท.แจงการให้บริการอินเตอร์เน็ต แบงค์กิ้ง ของระบบธนาคารพาณิชย์ปัจจุบันมีความปลอดภัยในระดับเชื่อถือได้&nbsp;
19 ส.ค. 2553

ธปท.แจงการให้บริการอินเตอร์เน็ต แบงค์กิ้ง ของระบบธนาคารพาณิชย์ปัจจุบันมีความปลอดภัยในระดับเชื่อถือได้ 
นายสรสิทธิ์ สุนทรเกศ ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย(ธปท.) เปิดเผยว่า จากการตรวจสอบระบบการให้บริการอินเตอร์เน็ต แบงค์กิ้ง ของธนาคารพาณิชย์ในขณะนี้ ธปท.พบว่ามีความปลอดภัยในระบบที่เชื่อถือได้ เนื่องจากธนาคารที่ให้บริการมีระบบการป้องกันปัญหาการโจรกรรมข้อมูล(แฮกเกอร์)อยู่แล้ว เพราะเท่าที่สอบถามดูปัญหาการแฮกข้อมูลที่เกิดขึ้นกับลูกค้าธนาคารกรุงเทพมาจากคอมพิวเตอร์ของลูกค้าติดไวรัส ทำให้เกิดความผิดพลาดในการโอนเงินไปบัญชีมิจฉาชีพ ไม่ได้เกิดจากการแฮกข้อมูลระบบอินเตอร์เน็ต แบงค์กิ้ง ของธนาคาร และเมื่อเทียบกับกรณีที่มีปัญหาเพียงกับ 2 รายของทั้งระบถือว่าไม่มาก
“เท่าที่ตรวจสอบดูยังไม่มีระบบอินเตอร์เน็ต แบงค์กิ้ง ของธนาคารไหนมีปัญหา จากระบบของแบงก์  และอีกอย่างธุรกรรมผ่านบริการนี้ ก็ยังมีการใช้และให้บริการตามปกติ ไม่ได้ลดน้อยลง ฉะนั้น ผู้บริโภคสามารถใช้บริการนี้ได้ตามปกติ เพียงแต่อาจจะเพิ่มความระมัดระวังมากขึ้นในการยืนยันข้อมูลการใช้บริการแต่ละครั้ง” นายสรสิทธิ์กล่าว
นายสรสิทธิ์ เปิดเผยว่า ถึงระบบการให้บริการในปัจจุบันจะมีความปลอด แต่ขณะนี้ธปท.ได้เริ่มศึกษาแนวทางการป้องกันต่างๆของต่างประเทศเพิ่มเติมบ้างแล้ว ซึ่งแนวทางใดที่ช่วยเพิ่มการป้องกันการเฮกข้อมูลได้ ช่วยสร้างความมั่นใจในการให้บริการได้ในอนาคตธนาคารพาณิชย์ก็ควรจะทำ เพียงแต่การนำมาใช้อะไรที่ทำได้จริงๆบ้าง ธปท.และธนาคารพาณิชย์คงได้หารือในรายละเอียดกันอีกครั้ง